19/6/2009  (星期五)今日同同事一齊去荃新天地的上海婆婆食午飯，鋪頭係商場的地下的 Open Area，地方幾開揚，又有卡位，坐得舒適。見有午市特價小菜客飯套餐 ($38, 一個小菜加一碗湯及白飯)，我就叫咗磨菇肉碎豆腐及菜飯 (加 $3)，而同事就叫咗炸菜炒牛柳絲。酸辣湯：    料多，味道唔錯，夠辣夠惹味。磨菇肉碎豆腐：    份量頗多，味道唔錯，清清地啱晒我口味。炸菜炒牛柳絲：    炸菜切絲炒牛柳絲，小小辣夠惹味，用來餸飯最好。菜飯：一般啦。